techiaith/cofnodycynulliad_en-cy huggingface dataset:
English: Trefnydd, I'd like to ask for a statement on the significant fall in rape convictions in Wales. Compared to 2016-17, convictions for rape in 2020 were down by almost two thirds, bearing in mind that they were only successful by 5 per cent in the first place. That is with less than one in 60 rape cases recorded by police resulting in a suspect being charged. Now, I recognise this is a non-devolved area, but what is devolved is the consequence and the fall-out of that. There is never, of course, one person involved in an incident of rape. If that individual happens to be a parent, their children are affected. If they're children, their parents are affected, their siblings are affected. I remember reading an article, where one such case affects 47 different people. Of course, the other side of this, by lack of conviction, and also lack of access to justice that we've seen, through temporary and permanent court cases, does mean that, if you are unsuccessful in your conviction, you're very likely to be equally unsuccessful in the support that you and your family will need. So, I ask you, with respect, to bring something forward in the very near future, because this is a crisis, and it's a crisis that we need to take hold of.
Welsh: Trefnydd, hoffwn ofyn am ddatganiad am y gostyngiad sylweddol mewn euogfarnau am dreisio yng Nghymru. O'i gymharu â 2016-17, fe wnaeth yr euogfarnau am dreisio yn 2020 ostwng bron i ddwy ran o dair, o gofio mai dim ond 5 y cant oedd yn llwyddiannus yn y lle cyntaf. Mae hynny gyda llai nag un o bob 60 o achosion o dreisio yn cael eu cofnodi gan yr heddlu sy'n arwain at gyhuddo'r sawl sydd dan amheuaeth. Nawr, rwy'n cydnabod nad yw hwn yn faes sydd wedi'i ddatganoli, ond yr hyn sydd wedi'i ddatganoli yw canlyniad a sgil-effeithiau hynny. Wrth gwrs, nid un unigolyn sy'n gysylltiedig ag achos o dreisio. Os yw'r unigolyn yn digwydd bod yn rhiant, bydd yn effeithio ar y plant. Os yw'n blentyn, bydd yn effeithio ar ei rieni, a bydd yn effeithio ar ei frodyr a'i chwiorydd. Rwy'n cofio darllen erthygl a oedd yn dweud bod un achos o'r fath yn effeithio ar 47 o wahanol bobl. Wrth gwrs, mae yna ochr arall i hyn. Oherwydd diffyg euogfarn, a hefyd y diffyg mynediad at gyfiawnder yr ydym wedi'i weld, drwy achosion llys dros dro a pharhaol, mae'n golygu, os byddwch yn aflwyddiannus yn eich euogfarn, y byddwch yn debygol iawn o fod yr un mor aflwyddiannus yn y cymorth sydd ei angen arnoch chi a'ch teulu. Felly, rwy'n gofyn i chi, gyda pharch, gyflwyno rhywbeth yn y dyfodol agos iawn, oherwydd mae hwn yn argyfwng, ac mae'n argyfwng y mae angen inni fynd i'r afael ag ef.
English: Thank you. As you recognise, the criminal justice system is not devolved to Wales, but of course we work very closely with all police forces in Wales and with our criminal justice partners here in Wales. You'll be aware of the significant support that has been provided by the Welsh Government over the past decade at least, and if not before. And we won't be bystanders to abuse, and we have our violence against women, domestic abuse and sexual violence strategy, as you know. That's been informed by global and national evidence that women and girls are disproportionately affected by all forms of abuse. Everyone has the right to be safe, and we have our Live Fear Free line, and anyone experiencing violence or abuse at home can obviously access that free, confidential help, 24/7, via the Live Fear Free helpline, either by chat, by call, by e-mail or by text. And I would urge all Members to ensure their constituents are aware of that.
Welsh: Diolch. Fel yr ydych yn cydnabod, nid yw'r system cyfiawnder troseddol wedi'i datganoli i Gymru, ond wrth gwrs rydym yn cydweithio'n agos iawn â'r holl heddluoedd yng Nghymru ac â phartneriaid cyfiawnder troseddol yma yng Nghymru. Byddwch yn ymwybodol o'r gefnogaeth sylweddol a roddwyd gan Lywodraeth Cymru dros y degawd diwethaf o leiaf, ac os nad cyn hynny. Ac ni fyddwn yn gwneud dim ynghylch cam-drin, ac mae gennym ein strategaeth trais yn erbyn menywod, cam-drin domestig a thrais rhywiol, fel y gwyddoch chi. Mae hynny wedi'i lywio gan dystiolaeth fyd-eang a chenedlaethol yr effeithir ar fenywod a merched yn anghymesur gan bob math o gam-drin. Mae gan bawb yr hawl i fod yn ddiogel, ac mae gennym ein llinell ffôn Byw Heb Ofn, ac yn amlwg, gall unrhyw un sy'n dioddef trais neu gam-drin gartref gael gafael ar y cymorth cyfrinachol hwnnw am ddim, bob awr o'r dydd a'r nos, drwy'r llinell gymorth Byw Heb Ofn, naill ai drwy sgwrsio, drwy alwad, drwy e-bost neu drwy neges destun. A byddwn i'n annog pob Aelod i sicrhau bod eu hetholwyr yn ymwybodol o hynny.
English: The visitor season is fast approaching, and there will be many people visiting our communities over the next few weeks. Already, the coastguard, the mountain rescue teams, paramedics and other emergency services have been very busy indeed. The demand for these services, particularly health services, increases substantially during the summer months, and this year is likely to be busier than usual, and we are on the verge of a third wave of coronavirus. We therefore need to consider how we fund health services in areas that see great increases in population - up to 10 times - during the holiday season. Can we have an urgent statement from the Government as to how they expect emergency services and health services to cope during this holiday period that we are facing? Thank you.
Welsh: Mae'r tymor ymwelwyr eto yn ein cyrraedd ni, a nifer fawr o bobl yn mynd i ddod i'n cymunedau ni dros yr wythnosau nesaf. Eisoes, mae gwylwyr y glannau, timau achub mynydd, parafeddygon a gwasanaethau brys eraill wedi bod yn ofnadwy o brysur. Mae'r galw ar y gwasanaethau yma, yn enwedig gwasanaethau iechyd, yn cynyddu'n sylweddol adeg gwyliau, ac eleni yn mynd i fod yn fwy prysur nag arfer, ac mi ydym ni hefyd ar drothwy trydedd don o'r coronafeirws. Mae angen felly meddwl am edrych ar sut mae ariannu gwasanaethau iechyd mewn ardaloedd sydd yn gweld poblogaeth yn cynyddu 10 gwaith yn fwy adeg gwyliau. A gawn ni ddatganiad brys gan y Llywodraeth felly ynghylch sut mae disgwyl i'n gwasanaethau brys a gwasanaethau iechyd ymdopi yn ystod cyfnod y gwyliau anodd yma sydd o'n blaenau? Diolch.
English: Diolch. I think the visitor season is well under way here in Wales. This has always been something that has been talked about and thought about when conversations are held around budgeting. So, I don't think there's a need for a statement, and I don't think there's a need for a specific budget - it is part of the overall budgets that are received by our health boards and by our services.
Welsh: Diolch. Rwy'n credu bod y tymor ymwelwyr wedi hen ddechrau yma yng Nghymru. Mae hyn bob amser wedi bod yn rhywbeth sy'n cael ei drafod a'i ystyried pan gynhelir sgyrsiau ar gyllidebu. Felly, nid wyf yn credu bod angen datganiad, ac nid wyf yn credu bod angen cyllideb benodol - mae'n rhan o'r cyllidebau cyffredinol a dderbynnir gan ein byrddau iechyd a'n gwasanaethau.
English: Minister, with the increase of people using our road network as we start to emerge from the coronavirus pandemic, speeding is becoming one of the biggest issues in my constituency of Brecon and Radnorshire. So, Minister, will you ask the Deputy Minister for Climate Change to make a statement on the work of the GoSafe partnership and if more money can be provided to fund average speed check cameras in hotspot areas for speeding across our communities to help save lives and to keep people safe and also to reduce emissions? Diolch, Llywydd.
Welsh: Gweinidog, gyda'r cynnydd yn nifer y bobl sy'n defnyddio ein rhwydwaith ffyrdd wrth inni ddechrau dod allan o bandemig y coronafeirws, mae goryrru yn dod yn un o'r problemau mwyaf yn fy etholaeth i, sef Brycheiniog a Sir Faesyfed. Felly, Gweinidog, a wnewch chi ofyn i'r Dirprwy Weinidog Newid Hinsawdd wneud datganiad am waith partneriaeth GoSafe ac a ellir darparu mwy o arian i ariannu camerâu gwirio cyflymder cyfartalog mewn ardaloedd lle ceir problemau goryrru ar draws ein cymunedau er mwyn helpu i achub bywydau a chadw pobl yn ddiogel a hefyd i leihau allyriadau? Diolch, Llywydd.
English: Thank you. The GoSafe service is certainly something that is very valued. I'm not aware of any ongoing discussions around further funding being required, or how the Welsh Government would support that. But I will certainly ask the Minister if there is anything specific, and, if he has any further information, I'll ask him to write to the Member. FootnoteLink
Welsh: Diolch. Mae'r gwasanaeth GoSafe yn sicr yn rhywbeth sy'n cael ei werthfawrogi'n fawr. Nid wyf yn ymwybodol o unrhyw drafodaethau parhaus ynghylch angen rhagor o gyllid, na sut y byddai Llywodraeth Cymru yn cefnogi hynny. Ond yn sicr fe ofynnaf i'r Gweinidog a oes unrhyw beth penodol ar gael, ac, os oes ganddo ragor o wybodaeth, fe ofynnaf iddo ysgrifennu at yr Aelod. FootnoteLink
English: Trefnydd, this is Children's Hospice Week, so could we have a Welsh Government statement on support for our two children's hospices in Wales: the excellent Tŷ Hafan and Tŷ Gobaith, which together provide respite and palliative care for more than 400 families with children with life-limiting conditions? And they want to be able to assure those children and families, and others in future, that they can guarantee, with Welsh Government support, a fair and sustainable future where they can offer more support and care for children with life-limiting conditions in Wales. And a statement of this sort would enable Welsh Government also to expand upon the welcome commitment to fund regional residential services for children with complex needs, ensuring that their needs are met as close to home as possible and in Wales wherever practicable. And the Government could outline, then, how it will work with Tŷ Hafan and Tŷ Gobaith to ensure this additional funding and services reach those most in need of support. So, I'm sure we'd all welcome a statement in this timely moment.
Welsh: Trefnydd, mae'n wythnos Hosbis Plant, felly a gawn ni ddatganiad gan Lywodraeth Cymru ar gefnogaeth i'n dwy hosbis plant yng Nghymru: sef Tŷ Hafan a Thŷ Gobaith, dwy hosbis ragorol, sydd gyda'i gilydd yn darparu gofal seibiant a lliniarol i fwy na 400 o deuluoedd â phlant â chyflyrau sy'n cyfyngu ar fywyd? Ac maen nhw'n dymuno gallu sicrhau'r plant a'r teuluoedd hynny, ac eraill yn y dyfodol, y gallan nhw warantu, gyda chymorth Llywodraeth Cymru, ddyfodol teg a chynaliadwy sy'n cynnig mwy o gymorth a gofal i blant â chyflyrau sy'n cyfyngu ar fywyd yng Nghymru. Byddai datganiad o'r math hwn yn galluogi Llywodraeth Cymru hefyd i ymhelaethu ar yr ymrwymiad i'w groesawu i ariannu gwasanaethau preswyl rhanbarthol i blant ag anghenion cymhleth, gan sicrhau y diwellir eu hanghenion mor agos i'w cartrefi â phosibl ac yng Nghymru pryd bynnag y bo'n ymarferol. Ac a wnaiff y Llywodraeth amlinellu, felly, sut y bydd yn gweithio gyda Tŷ Hafan a Thŷ Gobaith i sicrhau bod y cyllid a'r gwasanaethau ychwanegol hyn yn cyrraedd y rhai y mae angen cymorth arnynt fwyaf. Felly, rwy'n siŵr y byddem ni i gyd yn croesawu datganiad ar yr adeg amserol hon.
English: Thank you, Huw Irranca-Davies, for highlighting the wonderful work that our hospices do, and they do provide incredibly important services, and they provide enormous support for patients and families and carers. You may have heard the leader of the opposition raise this issue with the First Minister and the First Minister's answer. And we do continue to invest more than £8.4 million every year to support specialist palliative care services across Wales, and much of this does go to our adult and children's hospices across Wales. We've also allocated £12.3 million of emergency funding to support our hospices since the start of the COVID-19 pandemic, and that funding has been used to support clinical services and strengthen our hospice bereavement support. I'm sure the Member is also aware of our programme for government commitment to review the patient pathway planning and hospice funding, and we will continue to work with the end-of-life-care board so that we can review the way in which that specific funding is allocated to both health boards and our voluntary hospices.
Welsh: Diolch, Huw Irranca-Davies, am dynnu sylw at y gwaith gwych y mae ein hosbisau'n ei wneud. Maen nhw'n darparu gwasanaethau eithriadol o bwysig, ac maen nhw'n rhoi cymorth enfawr i gleifion a theuluoedd a gofalwyr. Efallai eich bod wedi clywed arweinydd yr wrthblaid yn codi'r mater hwn gyda'r Prif Weinidog ac ateb y Prif Weinidog. Rydym yn parhau i fuddsoddi mwy nag £8.4 miliwn bob blwyddyn i gefnogi gwasanaethau gofal lliniarol arbenigol ledled Cymru, ac mae llawer o hyn yn mynd i'n hosbisau oedolion a phlant ledled Cymru. Rydym hefyd wedi dyrannu £12.3 miliwn o gyllid brys i gefnogi ein hosbisau ers dechrau pandemig COVID-19, ac mae'r cyllid hwnnw wedi'i ddefnyddio i gefnogi gwasanaethau clinigol a chryfhau ein cymorth profedigaeth gan hosbisau. Rwy'n siŵr bod yr Aelod hefyd yn ymwybodol o ymrwymiad ein rhaglen lywodraethu i adolygu'r gwaith o gynllunio llwybr cleifion a chyllid hosbisau, a byddwn yn parhau i weithio gyda'r bwrdd gofal diwedd oes fel y gallwn adolygu'r ffordd y dyrennir yr arian penodol hwnnw i fyrddau iechyd a'n hosbisau gwirfoddol.
English: Thank you, Presiding Officer. Minister, I have two suggestions. According to the Wales Governance Centre, the Counsel General and Minister for the Constitution is delivering a speech on 5 July to outline plans for a national conversation on our constitutional future. Could the business Minister schedule a statement here, before his speech, so that he may share his plans with us first? Number 2: during the pandemic the public have rightly recognised the work of the NHS and key sectors in doing all possible to keep people safe. However, it is the leadership and delivery of local government that has been largely overlooked during the past 15 months - a sector that has demonstrated innovation, local solutions and leadership in delivering for the communities they serve. Can you schedule a debate in Government time for the Minister for Finance and Local Government to outline her vision for local government as we build out of the pandemic? Thank you.
Welsh: Diolch, Llywydd. Gweinidog, mae gennyf ddau awgrym. Yn ôl Canolfan Llywodraethiant Cymru, mae'r Cwnsler Cyffredinol a Gweinidog y Cyfansoddiad yn traddodi araith ar 5 Gorffennaf i amlinellu cynlluniau ar gyfer sgwrs genedlaethol ar ein dyfodol cyfansoddiadol. A wnaiff y Gweinidog busnes drefnu datganiad yn y fan hon, cyn ei araith, er mwyn iddo allu rhannu ei gynlluniau gyda ni yn gyntaf? Rhif 2: yn ystod y pandemig mae'r cyhoedd, yn briodol, wedi cydnabod gwaith y GIG a'r sectorau allweddol wrth wneud popeth posibl i gadw pobl yn ddiogel. Fodd bynnag, arweinyddiaeth a darpariaeth llywodraeth leol sydd wedi'u hanwybyddu i raddau helaeth yn ystod y 15 mis diwethaf - sector sydd wedi dangos arloesedd, atebion lleol ac arweinyddiaeth wrth gyflawni dros y cymunedau y maen nhw'n eu gwasanaethu. A wnewch chi drefnu dadl yn amser y Llywodraeth i'r Gweinidog Cyllid a Llywodraeth Leol amlinellu ei gweledigaeth hi ar gyfer llywodraeth leol wrth inni gynllunio ein ffordd allan o'r pandemig? Diolch.
English: Thank you very, very much. And I'm sure - . I hear what you say about the Counsel General's speech, and I'm sure he will share his speech with us at the most appropriate time, but we won't be able to bring forward an oral statement ahead of the speech, but I will - and he's sitting in the Chamber with me - I will make sure he shares his speech with you. In relation to your comments around local government and public services and their response to the pandemic, I absolutely agree with you, and I do think that people recognise the amazing work they've done, if you think how they've supported with the test, trace, protect, for instance, and with delivering of food parcels. And certainly the Welsh Government is very appreciative of all the work that local authorities have done, and we've worked very closely with our partners in local authorities throughout the whole of the pandemic.
Welsh: Diolch yn fawr iawn, iawn. Ac rwy'n siŵr - . Rwy'n clywed yr hyn yr ydych yn ei ddweud am araith y Cwnsler Cyffredinol, ac rwy'n siŵr y bydd yn rhannu ei araith gyda ni ar yr adeg fwyaf priodol, ond ni fyddwn yn gallu cyflwyno datganiad llafar cyn yr araith, ond fe wnaf - ac mae'n eistedd yn y Siambr gyda mi - fe wnaf sicrhau ei fod yn rhannu ei araith gyda chi. O ran eich sylwadau am lywodraeth leol a gwasanaethau cyhoeddus a'u hymateb i'r pandemig, rwy'n cytuno'n llwyr â chi, ac rwy'n credu bod pobl yn cydnabod y gwaith anhygoel y maen nhw wedi'i wneud, pan fyddwch yn meddwl am sut maen nhw wedi cefnogi gyda'r gwaith profi, olrhain, amddiffyn, er enghraifft, a darparu parseli bwyd. Ac yn sicr mae Llywodraeth Cymru yn gwerthfawrogi'n fawr yr holl waith y mae awdurdodau lleol wedi'i wneud, ac rydym wedi gweithio'n agos iawn gyda'n partneriaid mewn awdurdodau lleol drwy gydol y pandemig.
English: Thank you, Trefnydd. That concludes that item. We will now take a short break to allow changeovers in the Chamber. And the bell will be rung two minutes before we reconvene. Thank you.
Welsh: Diolch i'r Trefnydd. Dyna ddiwedd ar yr eitem yna. Felly, byddwn ni'n cymryd toriad byr nawr ar gyfer caniatáu newidiadau yn y Siambr. A bydd y gloch yn canu dwy funud cyn inni ail gychwyn. Diolch yn fawr.
English: The next item is a statement by the Minister for Health and Social Services - update on coronavirus. I call on the Minister for Health and Social Services, Eluned Morgan.
Welsh: Yr eitem nesaf yw'r datganiad gan y Gweinidog Iechyd a Gwasanaethau Cymdeithasol - diweddariad ar y coronafeirws. Galwaf ar y Gweinidog Iechyd a Gwasanaethau Cymdeithasol, Eluned Morgan.
English: Minister, thank you for your statement this afternoon. I'd just like to raise a point with you about the flow of information and the way you bring that information to Parliament. Today, this statement was a last-minute statement added to the agenda. I didn't hear anything different in that statement to what I heard at your press briefing yesterday and, indeed, the First Minister's press briefing on Friday. I fully understand the pressures of this information coming out, but it really is important that Members are shown respect and that this information does come to Members first, so that they can communicate with their constituents. At the height of the pandemic, I realised the sensitivities about putting that information out via public broadcast and media sessions from Cathays Park. But could I ask how exactly you bid for time in the Government scheduling of parliamentary business? Because I would urge the Government in the strongest possible terms, and seek the support of the Presiding Officer in this, to ensure that these statements do come and this information does come to Members first, rather than press briefings that are currently undertaken at Cathays Park.
Welsh: Gweinidog, diolch i chi am eich datganiad y prynhawn yma. Fe hoffwn i godi pwynt gyda chi ynglŷn â llif yr wybodaeth a'r ffordd yr ydych chi'n cyflwyno'r wybodaeth honno i'r Senedd. Heddiw, fe gafodd y datganiad hwn ei ychwanegu i'r agenda ar y funud olaf. Ni chlywais i unrhyw beth gwahanol yn y datganiad hwn i'r hyn a glywais i yn eich sesiwn friffio chi i'r wasg ddoe ac, yn wir, yn sesiwn friffio'r Prif Weinidog i'r wasg ddydd Gwener. Rwy'n deall yn iawn y pwysau sydd ar gyflwyno'r wybodaeth hon, ond mae'n bwysig iawn dangos dyledus barch i'r Aelodau a sicrhau bod yr wybodaeth hon yn dod yn gyntaf i'r Aelodau fel y gallant ei chyfathrebu â'u hetholwyr. Yn anterth y pandemig, roeddwn i'n sylweddoli pa mor anodd oedd cyfathrebu'r wybodaeth honno ac fe wnaed hynny drwy sesiynau darlledu cyhoeddus a sesiynau i'r cyfryngau o Barc Cathays. Ond a gaf i ofyn sut yn union yr ydych chi'n rhoi cais am amser wrth i'r Llywodraeth amserlennu ei busnes seneddol? Oherwydd fe fyddwn i'n annog y Llywodraeth yn enbyd, ac yn ceisio cefnogaeth gan y Llywydd yn hyn o beth, i sicrhau bod y datganiadau hyn yn cael eu cyflwyno a bod yr wybodaeth hon yn dod yn gyntaf i'r Aelodau, yn hytrach nag yn y sesiynau briffio i'r wasg a gynhelir ym Mharc Cathays ar hyn o bryd.
English: Thanks very much. Certainly, we were very anxious to make sure that you heard this information in the Chamber. We were very aware that that statement was made on Friday by the First Minister, and further information given yesterday by myself. That's why we were very anxious. Don't forget that we are making decisions here in real time with data that is coming at us very last minute, and we are having to make very quick judgments. Some of those judgments have to be made on a Thursday, with an announcement on Friday, and this is the earliest opportunity we can have to come to you to let you know exactly what's going on. We will continue with that commitment to let you know, but there are times during a pandemic where we actually just need to get some information out there quickly, and make sure that the public know how serious the situation is, in particular when we're entering a third wave.
Welsh: Diolch yn fawr iawn. Yn sicr, roeddem yn awyddus iawn i sicrhau eich bod chi'n cael clywed yr wybodaeth hon yn y Siambr. Roeddem ni'n ymwybodol iawn i'r datganiad hwnnw gael ei wneud gan y Prif Weinidog ddydd Gwener, ac i ragor o wybodaeth gael ei rhoi gennyf fi ddoe. Dyna pam roeddem ni'n bryderus iawn. Peidiwch ag anghofio ein bod ni'n gwneud penderfyniadau mewn amser real yn y cyswllt hwn gyda data yn cael eu rhoi inni ar y funud olaf un, ac mae'n rhaid gwneud penderfyniadau cyflym iawn. Mae'n rhaid gwneud rhai o'r dyfarniadau hyn ar y dydd Iau, gyda'r cyhoeddiad ar y dydd Gwener, a heddiw yw'r cyfle cyntaf a gawn i ddod atoch chi a rhoi gwybod beth yn union sy'n digwydd. Fe fyddwn ni'n parhau â'r ymrwymiad hwn i roi'r wybodaeth ichi, ond mae yna adegau yn ystod pandemig lle mae angen cyflwyno gwybodaeth yn gyflym iawn, a sicrhau bod y cyhoedd yn gwybod pa mor ddifrifol yw'r sefyllfa, yn enwedig pan ydym ar ddechrau trydedd don.
English: Minister, while the Welsh Government's briefings and statements on coronavirus have covered a wide range of areas, one area that's not received much attention, certainly lately, is dentistry. Clearly, emergency treatment has been available throughout the COVID period, but figures provided by the British Dental Association show that dentistry in Wales is currently operating at around a fifth of pre-pandemic levels. We know that regular preventative oral health checks are important, and some constituents of mine in the Swansea valley have contacted me expressing their concerns they have not had a routine check-up now for quite some time. There is an understanding, of course, that resuming routine check-ups must be done safely, but at the same time, there are also concerns around the potential widening of the oral health inequality gap. Will you therefore outline the Welsh Government's thinking on this, and the discussions that are taking place with the profession, and provide an indication of when you expect routine dental services to resume? Diolch.
Welsh: Gweinidog, er bod briffiau a datganiadau Llywodraeth Cymru ar y coronafeirws wedi cwmpasu ystod eang o feysydd, un maes sydd heb gael llawer o sylw, yn ddiweddar yn sicr, yw deintyddiaeth. Yn amlwg, mae triniaethau brys wedi bod ar gael drwy gydol cyfnod COVID, ond mae ffigurau a ddarparwyd gan Gymdeithas Ddeintyddol Prydain yn dangos bod deintyddiaeth yng Nghymru yn gweithredu ar hyn o bryd ar lefel sydd tua un rhan o bump o'r lefel cyn y pandemig. Fe wyddom pa mor bwysig yw archwiliadau ataliol rheolaidd o ran iechyd y geg, ac mae rhai o fy etholwyr i yng nghwm Tawe wedi cysylltu â mi yn mynegi eu pryderon nad ydynt wedi cael archwiliad rheolaidd ers cryn dipyn o amser erbyn hyn. Mae yna ddealltwriaeth, wrth gwrs, fod yn rhaid ailddechrau archwiliadau rheolaidd yn ddiogel, ond ar yr un pryd, mae pryderon hefyd ynghylch y posibilrwydd o ehangu'r bwlch anghydraddoldeb o ran iechyd y geg. A wnewch chi felly amlinellu meddylfryd Llywodraeth Cymru yn hyn o beth, a'r trafodaethau sy'n digwydd gyda'r proffesiwn, a rhoi syniad o ba bryd yr ydych chi'n disgwyl i wasanaethau deintyddol arferol ailddechrau? Diolch.